
[bookmark: _GoBack]Plastic Litter Project 2020 (PLP2020)
Ένα πείραμα για τον εντοπισμό των πλαστικών στη θάλασσα με τη χρήση drones και δορυφορικών εικόνων

Σε συνέχεια των δύο προηγούμενων ετών, η Ομάδα Θαλάσσιας Τηλεπισκόπησης του Πανεπιστημίου Αιγαίου (https://mrsg.aegean.gr/) οργανώνει για τρίτη χρονιά ένα πείραμα εντοπισμού πλαστικών στην θάλασσα με τη χρήση δορυφορικών εικόνων και δεδομένων από drone με τίτλο «Plastic Litter Project 2020». Φέτος το πείραμα θα πραγματοποιηθεί σε συνεργασία με τον Ευρωπαϊκό Οργανισμό Διαστήματος (European Space Agency – ESA) και οι πρότυποι στόχοι που θα κατασκευαστούν θα αποτελέσουν δεδομένα επαλήθευσης για πολλαπλές ερευνητικές ομάδες ανά την Ευρώπη. Στόχος του πειράματος είναι ο εντοπισμός από απόσταση,  μεγάλων επιφανειών  πλαστικών απορριμμάτων στην επιφάνεια της θάλασσας, που θα επιτρέψει  την  στοχευμένη  και αποτελεσματικότερη παρέμβαση στην απομάκρυνση τους. 
Για την υλοποίηση του πειράματος θα δημιουργηθούν μεγάλοι τεχνητοί στόχοι από τα εξής πλαστικά: 
· Πολυαιθυλένιο – PE
· Πολυαιθυλένιο Χαμηλής Πυκνότητας – LDPE
· Πολυαιθυλένιο Υψηλής Πυκνότητας – HDPE
· Πολυπροπυλένιο – PP
· Πολυστυρένιο – PS
[bookmark: _heading=h.gjdgxs]τα οποία επιθυμούμε να μας βοηθήσετε να τα μαζέψουμε. Ακολουθούν αναλυτικές οδηγίες για την αναγνώριση των πλαστικών. Ο χώρος συγκέντρωσης των απορριμμάτων είναι ο χώρος κάτω από τις σκάλες στο υπόγειο του Τμήματος Ωκεανογραφίας και Θαλασσίων Βιοεπιστημών. 
Περισσότερες πληροφορίες: 
Κώστας Τοπουζέλης 
topouzelis@marine.aegean.gr 
Επίκουρος Καθηγητής Τμήματος Ωκεανογραφίας και Θαλασσίων Βιοεπιστημών
 Τηλ:2251036728

Δημήτρης Παπαγεωργίου 
d.papageorgiou@aegean.gr 
Τηλ: 6985025385

